als_Latn dik_Latn sag_Latn
Kur jemi të lodhur shpesh ne jemi të prirur që të fajësojmë presionin e jetës dhe i një dite të lodhshme pune dhe harrojmë se me pak pushim dhe një vakt të mirë ushqimor mund të vijmë në formë.
Por, lodhja dhe molisja mund të jenë një shenjë e një gjendje më të rëndë shëndetësore që mund të trajtohet, paralajmërojnë ekspertët, kështu që nuk bënë të hezitoni për të kërkuar këshilla mjekësore. Disa nga arsyet pse ndihemi të lodhur janë;
Anemia
Anemia ndodh si rezultat i numrit të pamjaftueshëm të qelizave të kuqe të gjakut, duke shkaktuar vështirësi në bartjen e gjakut në organet dhe indet në trup. Shkaqet më të shpeshta të anemisë janë sëmundjet e organeve të tjera, humbja e madhe e gjakut, të ushqyerit joadekuat me hekur të varfër dhe prodhimi i pamjaftueshëm i eritrociteve. Simptomat ndonjëherë përfshijnë plogështi, marramendje, lëkurë të zbehtë, qarkullim të dobët, rrahje zemre të shpejtë dhe gulçim.
E vetmja mënyrë për të diagnostikuar atë është të bëni analizat e gjakut, veçanërisht të numrit të eritrociteve, hemoglobinës, sasinë e hekurit dhe madhësisë së eritrociteve. Ushqime të pasura në hekur është ndihma e parë për ata që vuajnë nga anemia, kurse zgjedhjet më të shëndetshme janë, bollgur, fasule, panxhar, perimet me gjethe të gjelbra, mish dhe çokollatë e errët.
Diabeti
Gjatë një viti kalendarik diagnostikohen më shumë se një milion njerëz që vuajnë nga diabet tipi 2! Diabeti është rritja e nivelit të sheqerit në gjakun e gjëndrave të pankreasit, e cila ndodh kur pankreasi ndalon plotësisht ose pjesërisht të prodhojnë hormonin insulinë ose insulina nuk është efektive në trup. Shenjat e diabetit janë urinim i shpeshtë, lodhje, dobësi, vizion të paqartë, etje, humbje peshe papritur, infeksionet e shpeshta, etj.
Depresioni
Karakteristikat kryesore të depresionit: humor i reduktuar, pikëllimi dhe humbja e shpresës, humbje e ndjenjës së kënaqësisë, humbje e fuqisë dhe energjisë, shfaqja e ndjenjës së frikës së pacaktuar (ankthi). Aty është edhe ndjenja e fajit, mungesa e perspektivës, kotësia, humbja e vullnetit për të jetuar, mendime dhe përpjekje vetëvrasjeje.
als_Latn als_Latn bug_Latn als_Latn als_Latn min_Latn als_Latn vec_Latn als_Latn